गेट निर्माण को लेकर खड़े हुए सवाल: प्राथमिक स्कूल पूरे अनिरुद्ध में गेट गिरने से छात्र की मौत की घटना को लेकर जिम्मेदार पल्ला झाड़ते दिखे। बीडीओ ओपी मिश्र से लेकर एडीओ पंचायत संतोष शुक्ल, जेई आरईएस लालचंद सभी का यही कहना रहा कि प्रधान विद्या देवी पत्नी लालजी सरोज ने स्कूल गेट निर्माण को लेकर किसी प्रकार की कोई स्वीकृत नहीं ली थी। वहीं प्रधानपति ने कुछ भी कहने से इन्कार कर दिया। वित्तीय स्वीकृति के बिना किस आधार पर निर्माण हुआ यह एक बड़ा सवाल खड़ा कर रहा है।